पेट्रोल और डीजल की कीमतों को लेकर राहुल गांधी का मोदी सरकार पर हमला
Home Hindi पेट्रोल और डीजल की कीमतों को लेकर राहुल गांधी का मोदी सरकार...
पेट्रोल और डीजल की कीमतों को लेकर राहुल गांधी का मोदी सरकार पर हमला, एक्साइज ड्यूटी बढ़ाने का फैसला वापस लेने के लिए कहा
कांग्रेस के पूर्व अध्यक्ष और राहुल गांधी ने पेट्रोल एवं डीजल पर उत्पाद शुल्क में बढ़ोतरी के फैसले को ‘अनुचित’ करार देते हुए बुधवार को कहा कि इस वृद्धि को वापस लिया जाना चाहिए।
राहुल गांधी ने बुधवार को ट्वीट करते हुए लिखा, ‘‘कोरोना वायरस से जारी लड़ाई हमारे करोड़ों भाइयों और बहनों के लिए गंभीर आर्थिक कठिनाई का कारण बन रही है। इस समय, कीमतें कम करने के बजाय, पेट्रोल और डीजल पर 10 रुपये और 13 रुपये प्रति लीटर कर बढ़ाने का सरकार का निर्णय अनुचित है और इसे वापस लिया जाना चाहिए।’’
कांग्रेस के वरिष्ठ नेता और पूर्व वित्त मंत्री पी चिदंबरम ने कहा कि संकट के समय लोगों पर कर का बोझ डालना उचित नहीं है। उन्होंने कहा, ‘‘नया या उच्च कर परिवारों को कंगाल कर देगा। जब आर्थिक गतिविधि रुकी हुई हों तो सरकारों को अपने घाटे को पूरा करने के लिए उधार लेना चाहिए, न कि उच्च कर का बोझ देना चाहिए।’’
केंद्र सरकार ने मंगलवार रात को पेट्रोल पर उत्पाद शुल्क 10 रुपए प्रति लीटर और डीजल पर 13 रुपए प्रति लीटर बढ़ा दिया। कोरोना वायरस संक्रमण के चलते मांग नहीं होने के कारण पिछले माह ब्रेंट कच्चे तेल की कीमत प्रति बैरल 18.10 डॉलर के निम्न स्तर पर पहुंच गई थी। यह 1999 के बाद से सबसे कम कीमत थी। हालांकि इसके बाद कीमतों में थोड़ी वृद्धि हुई और यह 28 डॉलर प्रति बैरल पर पहुंच गई। (इंपुट: भाषा के साथ)
Previous articleसोनिया गांधी ने पूछा- 17 मई के बाद क्या कदम उठा रही है सरकार और लॉकडाउन कब तक चलेगा
Next articleIndia’s COVID-19 death toll rises to 1,698, total number of positive cases inches closer to 50,000